ژووری بازرگانی و پیشەسازیی سلێمانی

ژووری بازرگانی و پیشەسازیی سلێمانی ڕێکخراوێکی پیشەیی و ئابوورییە کە دامەزراوەیەکی یاساییی سەربەخۆیە لە پارێزگای سلێمانی. ژووری بازرگانیی سلێمانی لە ناوەڕاستی شەستەکانی سەدەی ڕابردوو لەلایەن کۆمەڵێک بازرگانی شاری سلێمانی دامەزرا و یەکەمین کۆبوونەوەی خۆی لە ڕۆژی پێنج شەممە ١١ی ئایاری ١٩٦٧ ئەنجامدا. ئەم ژوورە یەکێکە لە چوار ژووری بازرگانی و پیشەسازی لە ھەرێمی کوردستان کە لەلایەن یەکێتیی ژوورەکانی بازرگانی و پیشەسازیی هەرێمی کوردستان ناسراون، کە ئەوانیش بریتین لە: هەولێر، سلێمانی، دهۆک و هەڵەبجە. یەکێتیی ژوورەکانی بازرگانی و پیشەسازیی هەرێمی کوردستان لە ٣ی شووباتی ٢٠٠٧ دامەزرا.

پاش یەکگرتنی ژووری بازرگانیی سلێمانی و یەکێتیی پیشەسازییەکانی کوردستان لە ٦ی کانوونی یەکەمی ٢٠٠٧دا، ژووری بازرگانی و پیشەسازیی سلێمانی پێکهێنرا. ژووری بازرگانی و پیشەسازیی سلێمانی وەک باشترین ژوور لەسەر ئاستی عێراق بۆ ساڵی ٢٠٢١ هەڵبژێردرا.

 پێکهاتە 
لە ٤ی کانوونی دووەمی ٢٠٢٤، هەڵبژاردنی سەرۆک و جێگرانی سەرۆکی ژوور ئەنجام درا. ئەنجوومەنی کارگێڕیی ژوور لە ژمارەیەک ئەندامی سەرەکی پێک دێت.

بە زۆرینەی دەنگی ئەندامانی ئەنجوومەنی ژووری بازرگانیی سلێمانی، ئەم کەسانەیان هەڵبژارد:

 سەرۆک: نەوزاد غەفوور کەریم
 جێگری سەرۆک: شێنێ ئیختیار
 جێگری سەرۆک: محەممەد ڕەسووڵ
 نوێنەری ژوور لە یەکێتی: عوبێد ئەحمەد
 نوێنەری ژوور لە یەکێتی: بابان عوسمان

 سەرچاوەکان 

پۆل:بازرگانی
پۆل:پیشەسازی